Zengővárkony Község Képviselő-testületének 2/2020 (II.20.) rendelete

a közművelődésről

**Zengővárkony Község Önkormányzata Képviselő Testületének**

**2/2020. (II. 20.) rendelete**

**a közművelődésről**

Zengővárkony Község Önkormányzatának Képviselő-testülete – a muzeális intézményekről, a nyilvános könyvtári ellátásról és a közművelődésről szóló l997. évi CXL. törvény (továbbiakban: Kultv.) 83/A. § (1) bekezdésében kapott felhatalmazás alapján a Német Nemzetiségi Önkormányzattal folytatott egyeztetést követően, az az Alaptörvény 32. cikk (1) bekezdés a) pontjában meghatározott jogalkotási körében, a Magyarország helyi önkormányzatairól szóló 2011. évi CLXXXIX. törvény 13 § (1) bekezdés 7. pontjában meghatározott feladatkörében eljárva – az Önkormányzat közművelődési feladatairól a következőket rendeli el.

A rendelet hatálya

1. **§**

A rendelet hatálya kiterjed a Zengővárkony Község Önkormányzata (a továbbiakban: Önkormányzat) közigazgatási területén a közösségi színtérre, működtetőire és alkalmazottjaira, valamint a közművelődési tevékenység megvalósulásában résztvevőkre.

Az Önkormányzat által biztosított közművelődési alapszolgáltatások

**2. §**

1. az Önkormányzat a Kulttv. 76 § (3) bekezdés a) pontjában szereplő művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása, közművelődési alapszolgáltatást biztosítja a következők szerint:
   1. a rendszeres és alkalomszerű művelődési vagy közösségi tevékenység végzésének helyszínét a Zengővárkony Arany János utca 65. szám alatti Kultúrház (továbbiakban Kultúrház), mint Közösségi Színtérben.
   2. a közöségi színtér díjmentes használatát
   3. a művelődő közösségek számára bemutatkozási lehetőséget teremt a községi rendezvényeken, valamint a partnertelepülések programjain
   4. fórumot szervezt a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.
2. Zengővárkony Község Önkormányzata közművelődési alapszolgáltatások megszervezéséhez készített szolgáltatási tervet a tárgyév március 1-jéig fogadja el.

**Az önkormányzat közművelődési feladatai és ellátási formája**

**3. §**

Az Önkormányzat a kötelező közművelődési feladatait a Zengővárkony Arany János utca 65. szám alatti Kultúrházban, mint Közösségi Színtérben látja el

A közművelődési tevékenység finanszírozása

**4. §**

Az Önkormányzat közművelődési feladatait és a Közösségi Színtér működését költségvetéséből finanszírozza, melynek forrása a központi költségvetésből származó közművelődési támogatás, az önkormányzati támogatás, az önkormányzati saját bevétel és pályázati forrás.

Az önkormányzat a közművelődési rendeletében rögzített feladatai vagy egyéb feladatok ellátására pénzügyi támogatásban részesítheti a közművelődési célú tevékenységet folytatókat.

A közösségi színtér házirendje, igénybevétele

**5. §**

A közösségi Színteret minden érdeklődő látogathatja, igénybe veheti a szolgáltatásait, berendezéseit és más eszközeit. Az igénybevétel előzetes egyeztetés alapján a polgármesterrel, teljeskörű felelősség vállalásával történhet az alábbiak szerint.

1. A közösségi színteret nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, más eszközeit.
2. A Közösségi Színtér helyiségeinek igénybevételi szándékát legalább 3 nappal a tervezett igénybevétel elött kell kezdeményezni. Előzetes bejelentéssel történő igénybevétel esetén teljeskörű felelősség vállalással történhet az igénybevétel.
3. A Közösségi Színtér helyiségeiben minden látogató köteles a közösségi és társas élet szabályait betartani, kulturált magatartást tanúsítani.
4. A berendezések és felszerelések iránt anyagi felelősséggel tartozik a felhasználó, a tisztaság és rend megóvása minden látogató kötelessége.
5. Az Önkormányzat természetbeni juttatásként a községben működő önszerveződő közösségek részére díjmentesen biztosítja a Közösségi Színteret. Más szervezetek vonatkozásában az Önkormányzat dönt a helyiségek díjmentes igénybevételének lehetőségéről.
6. A Közösségi Színtér használata során a házirend betartása kötelező.

Záró rendelkezések

**5. §**

1. §   E rendelet 2020. február 20-án lép hatályba, kihirdetéséről a jegyző gondoskodik.
2. §   A rendelet hatályba lépésével egyidőben hatályát veszti az önkormányzat       
        közművelődési feladatairól, a helyi közművelődési tevékenység támogatásáról szóló  
        3/2002.(VI.13.) önkormányzati rendelet.

                       Fülöp Csaba sk.                                                      Dr. Fenyvesi János sk.

polgármester                                                                          jegyző

Záradék

Kihirdetve 2020. február 20-án.

                                                                                Dr. Fenyvesi János

                                                                                            jegyző